b'\n_START_ARTICLE_\nThe Housemartins\n_START_SECTION_\nV\xc4\x93sture\n_START_PARAGRAPH_\nGrupa tika izveidota 1983. gad\xc4\x81 p\xc4\x93c Pola Hitona iniciat\xc4\xabvas, kur\xc5\xa1 jau bija muzic\xc4\x93jis m\xc4\x81c\xc4\xabbu laik\xc4\x81 universit\xc4\x81tes grup\xc4\x81 Stomping Pond Frogs, kop\xc4\x81 ar Normanu Kuku. Izvietojot sludin\xc4\x81jumus par ielu muzikantu verv\xc4\x93\xc5\xa1anu, vi\xc5\x86\xc5\xa1 iepazin\xc4\x81s ar \xc4\xa3it\xc4\x81ristu Stenu Kalimoru. T\xc4\x81 izveidoj\xc4\x81s duets, kuru nol\xc4\x93ma nosaukt par The Housemartins._NEWLINE_Dr\xc4\xabzum\xc4\x81 grupu s\xc4\x81ka uzaicin\xc4\x81t uz koncertiem, vi\xc5\x86i piedal\xc4\xabj\xc4\x81s grupas The Smiths koncertos k\xc4\x81 iesild\xc4\xabt\xc4\x81ji. Grupas sast\xc4\x81vam piebiedroj\xc4\x81s bas\xc4\xa3it\xc4\x81rists Teds Kejs, kuru dr\xc4\xabzum\xc4\x81 aizvietoja ar Normanu Kuku, un bundzinieks Hj\xc5\xab Viteikers. Grupas uzst\xc4\x81\xc5\xa1anos s\xc4\x81ka transl\xc4\x93t telev\xc4\xabzij\xc4\x81. 1985. gada oktobr\xc4\xab tika izdots grupas singls Flag Day. 1986. gada maij\xc4\x81 un novembr\xc4\xab tika ierakst\xc4\xabti pa\xc5\xa1i veiksm\xc4\xabg\xc4\x81kie grupas ska\xc5\x86darbi - "Happy Hour" un "Caravan of Love". 1986. gada ruden\xc4\xab tika izdots pirmais grupas albums London 0 Hull 4._NEWLINE_1987. gad\xc4\x81 grupai tika apbalvota ar Brit Awards par gada lab\xc4\x81ko debiju. Bet starp m\xc5\xabzi\xc4\xb7iem s\xc4\x81kas domstarp\xc4\xabbas. Grupu pameta Hj\xc5\xab Viteikers, vi\xc5\x86a viet\xc4\x81 n\xc4\x81ca Deivs Hemingvejs. Neskatoties uz to tika izlaists otrais grupas albums._NEWLINE_1988. gada s\xc4\x81kum\xc4\x81 Pols Hitons, saprotot, ka \xc4\xb7ildas grup\xc4\x81 p\xc4\x81rvar\xc4\x93t neizdosies, pazi\xc5\x86oja par grupas izjuk\xc5\xa1anu. Uz atvad\xc4\x81m tika izdota izlase Now That\'s What I Call Quite Good._NEWLINE_P\xc4\x93c \xc5\xa1\xc4\xb7ir\xc5\xa1an\xc4\x81s, m\xc5\xabzi\xc4\xb7i izveidoja jaunas grupas: Normans Kuks izveidoja grupu Beats International, bet Hitons un Hemingvejs \xe2\x80\x94 The Beautiful Sout.'